జీఎస్టీతో ఎగుమతులకు కష్టమే!
- పన్ను చెల్లింపు ఇబ్బందిగా ఉంది..
- పన్ను రిఫండ్‌ సరిగా రావడం లేదు
- చేతిలో నగదు లేక తీవ్ర ఇబ్బందులు
- సర్కారు ముందు ఎగుమతి ప్రోత్సాహక సంఘాల గోడు
న్యూఢిల్లీ: తగిన ముందస్తు సన్నద్ధత లేకుండా కేంద్ర ప్రభుత్వం ఆగమేఘాలపై 'వస్తు, సేవల పన్ను' (జీఎస్టీ) అమలులోకి తేవడాన్ని ఎగుమతిదారుల సంఘాలు మంగళవారం తీవ్రంగా ఆక్షేపించారు. కొత్త పన్ను విధానంలో పన్ను రిటర్నులు దాఖలు చేయడం చాలా కష్టతరంగా ఉందని ఎగుమతి సంఘాల వారు ఆవేదన వ్యక్తం చేశారు. దీనికి తోడు ముందస్తు పన్ను చెల్లింపులు జరిపితే రిఫండ్‌ రావడంలో కూడా కఠినంగా ఉందని వారు వివరిం చారు. రిఫండ్స్‌ రావ డంలో తీవ్ర జాప్యం జరుగుతోందని వారు తమ గోడును సర్కారుకి వెల్లడించారు. దాదాపు రూ. 65,000 కోట్ల మేర పన్ను సొమ్ము జీఎస్టీ రిఫండ్స్‌లో చిక్కుకుపోయి ఉందని వారు తెలిపారు. వీటి పంపిణీ వేగవతంగా జరిగేలా చర్యలు చేపట్టాలని వారు సర్కారును కోరారు. రిఫండ్స్‌ సరైన సమాయానికి చేతికందని కారణంగా తాము వ్యాపార నిర్వహణకు అవసరమైన నగదు కొరతను ఎదుర్కొంటున్నట్టుగా తెలిపారు. జీఎస్టీ అమలు తరువాత ఎగుమతుల పరిస్థితిని సమీక్షించి అభివృద్ధి పరిచేందుకు రెవెన్యూ కార్యదర్శి హస్ముఖ్‌ ఆదియా నేతృత్వంలో ఏర్పాటు చేసిన ఎక్స్‌్‌పోర్ట్స్‌ కమిటీ మంగళవారం దేశంలోని ఎనిమిది బడా ఎగుమతి ప్రోత్సాహక సంఘాల వారితో సమావేశమైంది. ఈ సందర్భంగా ఎగుమతుల సంఘాల వారు పలు సమస్యలను సర్కారు దృష్టికి తీసుకువచ్చారు. పన్ను రిఫండ్స్‌ను వెంటనే చేపట్టని నేపథ్యంలో వర్తకులకు చేతిలో నగదు లేక.. ఎగుమతులు మరింతగా పడిపోయే అవాకశం ఉందని వారు సర్కారుకు వివరించారు. ఇప్పటికే విదేశాల నుంచి ఆర్డర్లు తగ్గి తాము కష్టాల్లో ఉన్నామని ఇప్పుడు జీఎస్టీ పేరుతో సర్కారు మరింత బాధించడం తగదని వారు సర్కారును వేడుకున్నారు. జీఎస్టీలో సమస్యలను వేగంగా పరిష్కరించి పన్ను దాఖలుతో పాటు రిటర్నులలో కూడా వేగం పెరిగేలా చర్యలు చేపట్టాలని వారు ప్రభుత్వాని ్నకోరారు.
6న కౌన్సిల్‌ సమావేశంజీఎస్టీ నెట్‌వర్క్‌ (జీఎస్టీఎన్‌) వైఫల్యాలు అంతకంతకు పెరిగి సమస్య జఠిలమతున్న నేపథ్యంలో సర్కారు నష్ట నివారణ చర్యలకు దిగింది. ఇందులో భాగంగా నెట్‌వర్క్‌ సమస్యలపై చర్చించేందుకు గాను జీఎస్టీ కౌన్సిల్‌ వచ్చే నెల 6న సమావేశం కానుంది. ముందుగా ఈ సమావే శాన్ని అక్టోబరు 24న నిర్వహించాలని నిర్ణయిం చారు. ఆర్థిక మంత్రి అధ్యక్షతన ఈ సమావేశం జరగనుంది. అయితే ముందస్తు అపాయింట్‌మెం ట్లు, దీపావళి పండుగ నేపథ్యంలోనే సమావేశం తేదీలు మార్చినట్టుగా సర్కారు వర్గాలు చెబుతున్నాయి. ఈ దఫా జీఎస్టీ కౌన్సిల్‌ సమావేశాన్ని వీడియో కాన్ఫరెన్స్‌ రూపంలో నిర్వహించనున్నారు. గతంలో జులై 17న కూడా ఒకసారి జీఎస్టీ కౌన్సిల్‌ సమావేశం వీడియో కాన్పరెన్స్‌ రూపంలో నిర్వహించబడింది.
మీ స్నేహితులకు రికమెండ్ చెయ్యండి